open-index/open-wikipedia-markdown huggingface dataset:
שלוש עשרה המושבות

[שמאל|ממוזער|150px|[דגל האיחוד הגדול – הדגל האמריקני הראשון עם דגל הממלכה המאוחדת בקנטון]]
**שלוש עשרה המושבות** (באנגלית: **Thirteen Colonies**) הוא שמן הקיבוצי של 13 קולוניות בריטיות בצפון אמריקה, אשר לכל אחת מהן היה שלטון עצמי – בכל מושבה מינה המונרך הבריטי מושל ולצדו פקידים, אך לצדו גם המתיישבים השתתפו בשלטון, בעיקר בהחלטות שנוגעות למיסוי, לגיוס לצבא ולעניינים משפטיים.

במהלך השנים נוצרה במושבות תרבות חדשה, ששילבה תרבות בריטית ואירופאית, וכן אלמנטים של תרבות שלא התקיימה קודם, ושהתפתחה בעיקר עקב התנאים הגאוגרפיים והתברואתיים בצפון אמריקה. המתיישבים, שמספרם הגיע כבר ל-2.5 מיליון, החלו בהדרגה לראות את עצמם כאמריקנים עצמאיים בעלי מחשבות שונות משל הריבונות הבריטית הנוכחית. בעקבות זאת הם בזו לפיקוח הבריטי עליהם, אף על פי שהיה רופף ביותר כיוון שבריטניה הייתה טרודה בעצמה במלחמות דוגמת מלחמת שבע השנים. מלחמה זאת כללה חזיתות גם באירופה וגם באמריקה. בעוד בחזיתות האירופאיות בריטניה ראתה עצמה כדואגת לאינטרסים של עצמה, בחזית האמריקאית היא ראתה עצמה כדואגת לאינטרסים של המושבות ולכן השיתה את הוצאות המלחמה עליהן. המושבות מצידן ראו גם בחזית הזאת כאינטרס בריטי שנכפה עליהם וההתמרמרות על הגזירות הבריטיות שבאו לגבות את הוצאות המלחמה היו הגורמים הראשיים לפרוץ המרד.

בשנת 1776 חתמו 13 מתוך 23 מושבות וטריטוריות של אמריקה הבריטית על הכרזת העצמאות של ארצות הברית ונפרדו רשמית מהאימפריה הבריטית, במהלך שהוביל למלחמת העצמאות של ארצות הברית ולייסודה של ארצות הברית.

לא כל הקולוניות מרדו; המושבה הצרפתית לשעבר של קוויבק, והמושבות נובה סקוטיה ואי הנסיך אדוארד נותרו נאמנות לכתר הבריטי ומאוחר יותר אוחדו למדינת קנדה. המושבות של מערב פלורידה ומזרח פלורידה גם כן נשארו נאמנות למלוכה הבריטית, בהמשך בריטניה ויתרה על מזרח ומערב פלורידה לממלכת ספרד, אשר בתורה מסרה אותם לארצות הברית בשנת 1821.

שלושה עשר הפסים בצבעי אדום-לבן בדגל ארצות הברית מייצגים את שלוש עשרה המושבות.

## שלוש עשרה המושבות
* ניו-אינגלנד:
** מושבת קונטיקט, כיום קונטיקט
** הפרובינציה של מפרץ מסצ'וסטס, כיום מסצ'וסטס ומיין
** הפרובינציה של ניו המפשייר, כיום ניו המפשייר וחלק מוורמונט
** מושבת רוד איילנד ומטעי פרובידנס, כיום רוד איילנד
* המושבות התיכוניות:
** מושבת דלאוור, כיום דלאוור
** הפרובינציה של ניו ג'רזי, כיום ניו ג'רזי
** הפרובינציה של ניו יורק, כיום ניו יורק וחלק מוורמונט
** הפרובינציה של פנסילבניה, כיום פנסילבניה
* המושבות הדרומיות:
** הפרובינציה של ג'ורג'יה, כיום ג'ורג'יה
** הפרובינציה של מרילנד, כיום מרילנד, ווושינגטון די. סי.
** הפרובינציה של צפון קרוליינה, כיום צפון קרוליינה, וטנסי
** הפרובינציה של דרום קרוליינה, כיום דרום קרוליינה
** מושבת וירג'יניה, כיום וירג'יניה, מערב וירג'יניה, וקנטקי.

## אוכלוסייה לפי שנים
גודל אוכלוסיית שלוש עשרה המושבות מבוסס על הערכות של היסטוריונים. המספרים כוללים אינדיאנים ועבדים אפריקאים בתחום השיפוט ואינם כוללים שבטים אינדיאנים מחוץ לתחום השיפוט של המושבות.

## קישורים חיצוניים

* 

קטגוריה:היסטוריה קולוניאלית של ארצות הברית
קטגוריה:מקומות ששימשו כמושבת עונשין
קטגוריה:13 (מספר)
בוגי-ווגי

**בוגי-ווגי** (באנגלית: **Boogie-woogie**) הוא סגנון של בלוז המבוסס על תפקידים לפסנתר ומקורו בשיקגו שבארצות הברית. הסגנון היה פופולרי מאוד בשנות השלושים ותחילת שנות הארבעים.

בניגוד לבלוז, שלרוב מטרתו היא להביע רגשות או לספר סיפור, הבוגי ווגי משמש בעיקר כמוזיקת ריקודים, ואפילו מילות השירים בסגנון לרוב יעסקו בהוראות לרוקדים.

המבנה ההרמוני של הבוגי ווגי לרוב דומה עד מאוד לזה של הבלוז. מנוגן בסולם פנטטוני, ומבוסס על הטוניקה הסובדומיננטה והדומיננטה, כשלעיתים משתמשים גם בדומיננטות שניוניות. כמעט תמיד הקצב הוא ארבעה רבעים, כל "סבב" של המהלך ההרמוני (בית של שיר) אורך 12 תיבות, והטמפו מהיר.

בסגנון מורגשת מאוד היד השמאלית של הפסנתרן, המנגן על פי רוב בס מהלך המדגיש את הדרגות של הסולם. יד ימין בעיקר מקשטת ומלווה. הסגנון התפתח כך שלעיתים יכולים לנגן בו גם שלושה פסנתרים, וגם כלים אחרים מצטרפים. יש מי שמנגן בוגי ווגי בביג בנד.

אפשר לקטלג כמעט כל בלוז בטמפו מהיר ובלי סינקופות רבות לבוגי ווגי. במידה רבה הסגנון הוא אחד מאבותיו של הרית'ם אנד בלוז, והוא בהחלט מדגיש את הקצב ואת המבנה ההרמוני הפשוט (כמו הרית'ם אנד בלוז אחריו).

לסגנון הייתה חשיבות רבה ברבע השני של המאה העשרים, והוא השפיע רבות על עיצוב המוזיקה שבאה אחריו.

בין הנגנים הבולטים של הסגנון הם:
*ג'יימס יאנסי
*מיד לאקס לואיס
*פיין טופ סמית
*לויד גלן

[שמאל|ממוזער|560px|בס מהלך ב[דו מז'ור. הבס המהלך אופייני מאוד לבוגי ווגי]]

## קישורים חיצוניים

* 

קטגוריה:בלוז
קטגוריה:סולו פסנתר
קולוניה

ממוזער|350px|הקולוניאליזם בשיאו (1898)
**קוֹלוֹנְיָה** (בעברית: **מוֹשָׁבָה**) היא חבל ארץ הנמצא תחת שליטת ישות מדינית המרוחקת ממנו גאוגרפית. במשמעותה המודרנית, קולוניה מתאפיינת על פי רוב בשליטת מדינה זרה על חבל הארץ כתוצאה מכיבוש, המלווה ביישוב מתיישבים מארץ האם תוך קיפוח זכויותיהם של ילידיו המקוריים. המונח קולוניה קשור קשר הדוק למונחים קולוניאליזם ואימפריאליזם.

מקור המונח קולוניה בלטינית ומשמעותו המקורית היא "שטח אדמה שיועד לעיבוד חקלאי". היות שבעת העתיקה נהגו לא אחת להשיג שטחים אלה באמצעות כיבוש ובהמשך ליישב בהם חקלאים, קיבל המונח את משמעותו המוכרת כיום. העיר הגרמנית קלן נוסדה על ידי הרומאים, שכינו אותה Colonia (וזה גם שמה של העיר בספרדית, באיטלקית, בפורטוגזית ובקטלאנית). בארץ ישראל הייתה מושבה של חיילים רומאים בשם קולוניה, שמיקומה בהרי ירושלים בין מוצא למבשרת ציון. השם קולוניה השתמר בשמו של כפר ערבי בשם קאלוניה (Qalunya) שניטש באפריל 1948.

ב"עידן האימפריאליזם" , שהחל בהקמת האימפריה הספרדית באמריקה במאה ה-15 והסתיים בפירוק האימפריה הבריטית במאה ה-20, נהגו מדינות אירופה, ארצות הברית ואחרות לתפוס שליטה פוליטית בחלק ניכר מהטריטוריות בעולם. המילה "קולוניה" קיבלה את משמעותה כמושג המאפיין טריטוריה מחוץ לגבולות המדינה אך בשליטתה, שבה מרבית האוכלוסייה היא "ילידים".

מרבית העולם שמחוץ לאירופה היה בשלב כלשהו קולוניה של מדינה אירופית זו או אחרת. כך גם חלק ממדינות ארצות הברית, בעיקר אלה שבחוף המזרחי, שהחלו את דרכן כקולוניות בריטיות. מרבית מדינות אמריקה הלטינית היו קולוניות ספרדיות. אוסטרליה הייתה קולוניה בריטית, וכך גם חלקים ניכרים מאסיה ומאפריקה. צרפת אחזה בקולוניות בצפון אפריקה ובמערב אפריקה. גם פורטוגל, הולנד, בלגיה ומדינות אירופיות נוספות החזיקו קולוניות מעבר לים, וגם ארצות הברית, לאחר קבלת עצמאותה, הייתה לבעלת קולוניות משלה.

הקולוניות שימשו את מדינות האם לצרכים צבאיים וכלכליים. הן יושבו לרוב במתיישבים מארץ האם, תהליך המכונה קולוניאליזם התיישבותי. מתיישבים אלה עברו לקולוניות מרצונם, או הוגלו אליהן כצעד של ענישה. אוסטרליה, למשל, החלה את דרכה כ"מושבת עונשין" לעבריינים בריטים. במקביל, ראו בהן השליטים הזרים שטחי השפעה להפצת תרבותם, דתם ושפתם. הקולוניות נבדלו זו מזו במידת האוטונומיה שקיבלו לניהול ענייניהן האדמיניסטרטיביים.

תהליך ה"דה-קולוניזציה", או הענקת ריבונות ועצמאות לקולוניות, החל עם מלחמת העצמאות של ארצות הברית לקראת סוף המאה ה-18, והסתיים לקראת סוף המאה ה-20. הדרישה לעצמאות באה בין אם מצד הילידים המקוריים, ובין אם מצד המתיישבים ה"חדשים". עצמאותה של זימבבואה (לשעבר קולוניית רודזיה) בשנת 1980 סימלה את סוף הקולוניאליזם. מספר מועט של קולוניות לשעבר העדיפו, משיקוליהן שלהן, להישאר במעמד "מדינת חסות" של מדינת האם ללא עצמאות מלאה, אך עם זכויות פוליטיות מלאות לתושביהן. גם מרבית הקולוניות שקיבלו עצמאות מלאה, עדיין שומרות במידה כלשהי על זיקה תרבותית (כגון שפה), כלכלית ופוליטית לארץ האם.

## ראו גם
* שטח חסות
* קולוניאליזם
* פוסטקולוניאליזם
* המירוץ לאפריקה
* דומיניון
## קישורים חיצוניים

* 

## הערות שוליים

קטגוריה:קולוניאליזם
קטגוריה:ממשל ומדיניות
קטגוריה:גאוגרפיה פוליטית
פול מרטין

[215px|ממוזער|שמאל|מרטין נואם ב[הפורום הכלכלי העולמי|פורום הכלכלי העולמי בשנת 2004]]

**פול אדגר פיליפ מרטין** (באנגלית: **Paul Edgar Philippe Martin**, ; נולד ב-28 באוגוסט 1938) הוא ראש הממשלה ה-21 של קנדה. כיהן בתפקיד בין 12 בדצמבר 2003 ועד 6 בפברואר 2006.

## חייו
מרטין נולד ב-28 באוגוסט 1938 בעיר וינדזור, במדינת אונטריו שבקנדה. הוא גדל במשפחת פוליטיקאים, כאשר אביו פול ג'וזף ג'יימס מרטין היה חבר הפרלמנט הקנדי במשך 33 שנה ושר בממשלת הליברלים. אביו היה ממוצא צרפתי ואימו נצר למשפחה מסקוטלנד.

מרטין גדל בסביבה שבה דיברו אנגלית וכדי לשפר את דיבורו בשפה הצרפתית שלחו אותו הוריו לבית הספר הצרפתי "אקול גרנאו". לאחר שסיים את לימודיו, הוא התקבל ללימודים באוניברסיטת אוטווה, לפני שעבר לסנט מייקל קולג' באוניברסיטת טורונטו, שם סיים תואר ראשון בהיסטוריה ופילוסופיה, בשנת 1961. 

הוא הלך בדרך אביו ונרשם לפקולטה למשפטים באוניברסיטת טורונטו וסיים בה תואר ראשון במשפטים (LLB), בשנת 1964. באותה שנה נישא לשיילה אן קאן ובהמשך נולדו להם 3 ילדים. הוא הוסמך כעורך דין באונטריו בשנת 1966. 

## קריירה עסקית

בשנת 1969, חברת "פאוור קורפוריישן אוף קנדה" (PCC) - חברת ניהול ואחזקות המתמקדת בשירותים פיננסיים באמריקה הצפונית, אירופה ואסיה, רכשה את נתח השליטה בחברת קווי ספינות הקיטור של קנדה (CSL).

בדצמבר 1970, פול מרטין, עוזר בכיר בן 32 של מנכ"ל פאוור קורפוריישן אוף קנדה, מוריס סטרונג, מונה למנהל בדירקטוריון חברת קווי ספינות הקיטור של קנדה. בשנת 1971, בעלי מניות מיעוט של CSL מכרו מניותיהן ל-PCC, מה שהפך את CSL לחברת בת של PCC  . CSL ספגה הפסדים בשנת 1972, כאשר נאלצה לכסות חריגות בלתי צפויות בעלויות בניית שלוש מכליות אוקייניות במשקל 80,000 טון בחברת מספנת דייוי. בדצמבר 1973, מרטין נבחר לנשיא ומנכ"ל קבוצת CSL.
    
## הדרך לראשות הממשלה
בשנת 1988 נבחר לחבר הפרלמנט הקנדי מטעם מחוז "לה סאל-אמרד" במונטריאול.

בפריימריז המפלגה הליברלית של קנדה, היה מועמד לכהונת ראש הממשלה אך ז'אן קרטיין גבר עליו. לאחר מכן בשנת 1993 כאשר ניצחו הליברלים בבחירות, קרטיין מינה אותו לתפקיד שר האוצר, תפקיד שבו מרטין פיתח את קנדה בתחומים רבים. בשנת 2003 נבחר לראש הממשלה לאחר פרישתו של קרטיין.

מרטין הציע להקדים את הבחירות הכלליות שהיו אמורות להתקיים ב-2006 ל-2004 ואכן קיבלו את הצעתו. בבחירות אלה נבחר לראש ממשלת קנדה ה-21 במספר אך ממשלתו הפכה לממשלת מיעוט, בפעם השנייה מאז סוף שנות השבעים.

בבחירות 2006, הפסידו מרטין ומפלגתו את השלטון לסטיבן הרפר שהתמנה לתפקיד ראש הממשלה. מרטין המשיך לשמש כחבר פרלמנט עד בחירות 2008 ולאחריהן פרש מן החיים הפוליטיים.

## קישורים חיצוניים

* 
* פול מרטין בריאיון לטלוויזיה על ספרו האוטוביוגרפי 
* 

קטגוריה:ראשי ממשלת קנדה
קטגוריה:שרי האוצר של קנדה
קטגוריה:חברי בית הנבחרים של קנדה
קטגוריה:בוגרי אוניברסיטת טורונטו
קטגוריה:קנדים ממוצא צרפתי
קטגוריה:קנדים שנולדו ב-1938
עמוס לויתן

**עמוס לֵוִיתן** (12 באוגוסט 1935 – 7 באוקטובר 2025) היה משורר עברי, עורך ספרותי ובעל טורים לביקורת בעיתונות העברית.

## ביוגרפיה
עמוס לֵוִיתן נולד בכפר מסריק. החל לפרסם שירים בגיל צעיר, וכבר בגיל 17 זכה בפרס על כתיבת שיר, בתחרות בין-לאומית של פדרציית הנוער למען השלום.

שיריו של לויתן קצרים, חדים ומושחזים, עוסקים בביקורת עצמית, בבחינת תפקידה של השירה, אגב שהם מאזכרים את ארץ ישראל הישנה ואת התרבות הכפרית. שירתו מושפעת משיריו המאוחרים של ע. הלל. פרסם ארבעה ספרי שירה.

בנוסף שימש לויתן שנים רבות עורך ספרותי. בין השאר ערך את הדף לספרות של "על המשמר", "משא", מוסף "דבר" ועורך השירה בהוצאת הספרים "גוונים".

במשך עשרות שנים כתב לויתן טור ביקורת קבוע בשם "מצד זה" בירחון "עיתון 77". הטור כלל סקירות ספרי עיון, פרוזה ושירה, מתוך נקודת מבט מרחיבת דעת, תוך התבססות על השכלה רחבה, בין השאר בתחום מחשבת ישראל.

לויתן למד ספרות ופילוסופיה באוניברסיטת תל אביב.

נפטר ב-7 באוקטובר 2025 בגיל תשעים, והובא למנוחות בבית העלמין האזרחי מנוחת עולם בנתניה. אחיו היה במאי הקולנוע נדב לויתן, ונכדו הוא הצ'לן הישראלי עמרי לויתן.

## ספריו
***לילה ועלים**, שירים, מרחביה: ספרית פועלים, 1961
***ארץ נער**, שירים, תל אביב, הקיבוץ המאוחד, 1983
***נסיעה עירונית**, שירים, תל אביב, ספרית פועלים, 1986
***קרט**, (קורט), שירים, צ'ריקובר, תל אביב, 1990
***שיח אלים**, שירים, ספרי עיתון 77 וגוונים, תל אביב, 2002
***מצד זה**, מאמרים על ספרות וחברה, מבחר מתוך מדורו של לויתן, מצד זה, ב"עתון 77", תל אביב, ספרי עיתון 77 וגוונים, 2005
***בזמנים נאורים**, מבחר שירים וחדשים, הוצאת קשב לשירה, 2008

## לקריאה נוספת
* "אידיאות מחליפות ידיים", מאזנים, כרך ע"ו, גל' 6 (2002), עמ' 60. על: עמוס לויתן, שיח אלים (שירים).קובי נסים, תל אביב : ספרי עתון 77, תשס"ב, 2002

## קישורים חיצוניים

* 
* 
* 
* 
* עמוס לויתן באנתולוגיה מקוונת לשירה עברית, באתר של נילי דגן
* 

קטגוריה:משוררים כותבי עברית
קטגוריה:משוררים ישראלים
קטגוריה:כפר מסריק: אישים
קטגוריה:סגל על המשמר
קטגוריה:סגל דבר
קטגוריה:בוגרי אוניברסיטת תל אביב
קטגוריה:אישים הקבורים בבית הקברות מנוחת עולם (נתניה)
קטגוריה:ישראלים שנולדו ב-1935
קטגוריה:ישראלים שנפטרו ב-2025
רמת רזיאל

**רָמַת רָזִיאֵל** הוא מושב בהרי ירושלים. המושב קרוי על-שם דוד רזיאל, מפקד האצ"ל, שנפל ב-1941 בעיראק בעת שליחות מטעם הצבא הבריטי. בתחילה בקשו המוסדות לקרוא למקום כסלון, ואנשי האצ"ל ראו בכך ניסיון השכחה מכוון, אולם לבסוף ניתן השם כסלון ליישוב אחר.

## היסטוריה
המושב נוסד באוקטובר 1948 בידי יוצאי האצ"ל וגרעין בית"ר, והיה המושב הראשון של יוצאי האצ"ל. טקס רשמי של עלייה לקרקע התקיים בינואר 1949. אנשי האצ"ל ציינו את הקמת היישוב כהוכחה לכך שלוחמי המחתרת יכולים בעת שלום למלא משימות התיישבות, אל מול טענות של אנשי תנועת העבודה שאין לרמת רזיאל מספיק מתיישבים מאחורי הפלקטים שנתלו לטקס. למרות המתיחות, הגיעו אנשי פלמ"ח מצובה הסמוכה לברך את המתיישבים בתקווה ליחסי שכנות טובה.

המושב הוקם כמשלט צבאי שיתופי. על היישוב עבר משבר במהלך 1949, חברים רבים עזבו והוא עמד להתפורר, אבל חברים חדשים הצטרפו וחזקו את המקום. שטח אדמות המושב הורחב לכ-5,500 דונם, לאחר שסופח אליו שטחו של הכפר הערבי הנטוש הסמוך. בשנת 1952 הוחלט להסב את המושב ממושב שיתופי למושב רגיל. בשנת 1961 נסלל כביש גישה למושב מכביש 395.

ענפי המשק כוללים לול ומטע. במקום יקב וחווה לגידול דגי נוי.

ב-15 באוגוסט 2021 במהלך השרפה בהרי ירושלים פונה היישוב, בבוקר 16 באוגוסט הורשו התושבים לחזור לבתיהם.

## קישורים חיצוניים

* 
* 
*  חנוכת רמת רזיאל, מרץ '''1949''', באתר ארכיון הסרטים הישראלי בסינמטק ירושלים
* 

## הערות שוליים

קטגוריה:יישובים שהוקמו ב-1948
קטגוריה:מושבים
קטגוריה:משקי חרות בית"ר
קטגוריה:ישראל: יישובים הקרויים על שם אישים
קטגוריה:יישובים הקרויים על שם חללי מערכות ישראל
קטגוריה:מושבים במחוז ירושלים
ראיה אנקדוטלית

**ראיה אנקדוטלית** היא ראיה לטענה המבוססת על אנקדוטה אחת או יותר, כלומר על מקרים שנבחרו באופן שרירותי ומוכללים לתמיכה בטענה כללית. אף על פי שריבוי ראיות אנקדוטליות עשוי לחזק את תוקפן, כל עוד לא ידוע האם הן מייצגות את האוכלוסייה אליה מתייחסת הטענה, הן אינן קבילות מבחינה מדעית.

חרף העדר התוקף הראייתי, אנקדוטות המוצגות כייצוגיות נפוצות בתחום מדעי החברה, במיוחד במחקרים איכותניים. לדוגמה, פסיכולוג שפיתח גישה טיפולית חדשה יתקשה להוכיח את יעילותה באמצעות מחקר מבוקר בו חלק מהנבדקים יטופלו בשיטתו וחלק יטופלו בשיטות אחרות או לא יטופלו בכלל, אך עשוי לנתח מספר מקרים בהם לדעתו תוצאות הטיפול מדגימות את יעילותו במקרים דומים.

## כשל לוגי

הצגת ראיה או ראיות אנקדוטליות שנבחרו שרירותית כמדגם מייצג מהווה תת־כשל לוגי של הכללה נמהרת, חיוניות מטעה. אם הבחירה השרירותית גם משמשת לתמיכה במסקנה מסוימת, הצגתה לוקה בכשל מעגליות.

במקרה של כשל ממצא אנקדוטלי קיים חיקוי של השימוש הלגיטימי בסיפור המאייר את הניסוי ומאפשר לו ללבוש פנים אנושיות יותר, אך כאן נעשה שימוש במקרה בודד **במקום** ניסוי ערוך כהלכה.
### דוגמאות
* "הקפיטליזם היא תורה פסולה ומזיקה. היה מקרה של מפעל בדרום הארץ, בו הבעלים הכריח את הפועלים לעבוד 16 שעות ביום תמורת אלפיים שקל לחודש". (אילו היו מובאות דוגמאות נוספות שיאיירו את הטענה שמדובר בשיטה ולא באנקדוטה, הטיעונים לא יכללו כשל)
* מנטליות סרטן

ממצא אנקדוטלי
גרנולוציט

[שמאל|ממוזער|400px|תאי מערכת החיסון. התאים הכחולים מהווים את מערכת החיסון המולדת, והאדומים - את מערכת החיסון הלומדת. התאים המוקפים במסגרת צהובה [פגוציטים. חץ סגול מציין שתא המוצא הופך, או מתמיין, לתא היעד]]
**גרנולוציט** הוא שם כולל לשלושה סוגים של תאי דם לבנים: נויטרופילים, באזופילים ואאוזינופילים.

הגרנולוציטים נקראים כך בשל מבנים גרגריים ("גרנולות") אופייניים, בהם ניתן להבחין בתוך תאים אלו, לאחר שהם נצבעים בשיטות כימיות.

הגרנולוציטים הם רובם של תאי הדם הלבנים. הם פועלים במסגרת מערכת החיסון המולדת; פירוש הדבר הוא שבניגוד ללימפוציטים, אין לגרנולוציטים יכולת לזהות זיהומים ספציפיים; הם תוקפים ללא אבחנה כל גוף זר.

לעיתים נהוג לכנות את שאר תאי הדם הלבנים, שאינם גרנולוציטים, בשם **אגרנולוציטים**; הכינוי מתייחס בעיקר ללימפוציטים ולמונוציטים.

## תהליך יצירת הגרנולוציטים
הגרנולוציטים מתחילים במח העצם כמילובלסט. תהליך יצירת הגרנולוציטים אורך כ-5–7 ימים, ומתרחש במח העצם. לאחר תום תהליך היצור יוצאים הגרנולוציטים לזרם הדם, ושם הם נמצאים תקופה קצרה כשלאחריה הם נכנסים לרקמות ונשארים בהן עד להופעת חיידק או זיהום. אם תוך 2–3 ימים נוצרת פעילות שמצריכה את התערבותם - הגרנולוציטים יפעלו. אם לא נדרשת מעורבות שלהם במהלך הימים הללו, הגרנולוציטים ימותו.

## קישורים חיצוניים

* 

קטגוריה:מערכת הדם
קטגוריה:מערכת החיסון
קטגוריה:תא
בליסטרה

[שמאל|ממוזער|250px|דגם בליסטרה ואבני בליסטרה ב[גמלא (יישוב עתיק)|גמלא]]
ממוזער|250px|בליסטרה
**בליסטרה** או **בליסטה** (מיוונית: **βαλλίστρα**; מהמילה βάλλω; באלו - לזרוק) היא כלי נשק קדום עשוי עץ וגידים, ששימש להטלת חיצים גדולים ואבני בליסטרה. מקור שם זה במילה היוונית ballistēs (לזרוק). כלי זה שימש בעיקר ללוחמת מצור והיה כלי מצור שימושי עד המצאת התותח.

מתקן זה דומה במבנהו לקשת אופקית ענקית, אך מראה זה מטעה במקצת, שכן מקור האנרגיה של הקשת לא מתבססת על גמישות העץ או המתכת שמרכיבים את הקשת, אלא על האלסטיות של גידים הכרוכים בסליל סביב צירים עליהם מותקנים מוטות הקשת. דריכת הקשת גורמת לצירים להסתובב ומותחת את הקפיץ הסיבובי המורכב מהגדילים שסביב הצירים. כאשר המעצור משוחרר, האנרגיה האלסטית האצורה בקפיץ משתחררת, והגידים מסובבים בחזרה את המוטות למצב מיושר. המוטות מושכים את המיתר הקשור ביניהם שמשגר את החץ הגדול במהירות גדולה.

הגרסה העתיקה ביותר של בליסטרה היא ככל הנראה זו של דיוניסיוס מסירקוזי, משנת 400 לפנה"ס. גרסה זו פשוטה למדי, והיא כוללת קשת אופקית גדולת ממדים, שקובעה למתקן נייד; המיתר נמתח באמצעות גלגלת.

## ראו גם
* קשת אופקית
* קטפולטה
*סקורפיון (בליסטרה)

## קישורים חיצוניים

* 
* 

קטגוריה:כלי מצור
קטגוריה:כלי ירייה
קטגוריה:יוון: המצאות
קטגוריה:חיצים
שוער

[ממוזער|250px|שוער [כדורגל (מימין) מנסה למנוע הבקעת שער כנגד קבוצתו]]
[ממוזער|250px|שוער [כדורגל מזנק לעבר כדור שנבעט לשערו]]
**שוער** הוא אחד התפקידים במערך של קבוצות ספורט במשחקי כדור שבהם המטרה היא הבקעת שער, כגון כדורגל, כדוריד, כדורמים, לקרוס, הוקי (הוקי קרח, הוקי רולר, הוקי גלגיליות (קואד), הוקי שדה) ועוד.

השוער הוא השחקן האחראי על מניעת הבקעת שער קבוצתו על ידי הקבוצה היריבה, והוא משחק לרוב סמוך לשערו ובדרך כלל לא משתתף במהלכי ההתקפה של קבוצתו. זהו תפקיד שונה באופן מהותי משאר התפקידים במגרש ולכן מחייב התמחות מיוחדת, עד כדי כך שבקבוצות רבות קיים מאמן מיוחד לשוערים. ישנם בדרך כלל בחוקי המשחק סעיפים הנוגעים רק לשוערים ומתירים להם פעולות האסורות על שאר השחקנים, או להפך, אוסרות עליהם פעולות המותרות לשאר השחקנים.

## שוער כדורגל

בכדורגל, השוער מגן על שער קבוצתו ולו הרשאות מיוחדות במשחק. הבולטת בהן, המבדילה אותו מיתר השחקנים, היא היותו היחיד הרשאי לגעת בידיו בכדור (למעט בעת ביצוע הוצאת חוץ), בתנאי שהוא נמצא בתוך רחבת ה-16 מטר הסמוכה לשער קבוצתו, כשהכדור לא הגיע אליו מרגל שחקן קבוצתו. נהוג ששוער בקבוצה לובש חולצה שעליה המספר 1.

שוערים נוהגים ללבוש כפפות, כדי שיגנו על ידיהם מבעיטות כדור עוצמתיות.

תפקיד השוער בכדורגל הומצא באנגליה ב-1870. תחילה נאסר עליו לנגוע בכדור בידו, לאחר מכן הותר לו בכל המגרש, אחר כך נקבעה הגבלה לחצי המגרש של הקבוצה, ובהמשך הזכות צומצמה לרחבת 16 המטרים.

## שוער כדורמים
לשוערי כדורמים שלוש פריבילגיות מיוחדות כשהם נמצאים באזור ארבעה המטרים:
*הזכות לגעת בכדור בשתי ידיים
*הזכות לגעת ברצפת הבריכה
*הזכות להכות בכדור עם אגרוף קמוץ

לשוערים גם הגבלה אחת שלשחקנים רגילים במשחק אין: אסור להם לעבור את קו חצי המגרש.

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מושגים בכדורגל
כלקיס (ממלכה קדומה)

**כָלְקִיס** (ביוונית: **Χαλκὶς**) הייתה ממלכה (אתנרכיה) קדומה בלבנון. בממלכה זו גרו היטורים, שבט ערבי או ארמי המוזכר בספר בראשית כה טו, ולכן הממלכה נקראת גם **יטוריאה** (ביוונית עתיקה: Ἰτουραία) ו**ארץ היטורים**. כן נזכרת הממלכה בכתבי יוסף בן מתתיהו.

## מיקום
משערים כי כלקיס הקדומה נמצאת תחת העיירה ענג'ר בלבנון, כ-55 ק"מ מזרחית לביירות, בעמק הבקאע, בקרבת הגבול עם סוריה. אחרים מציעים את התל הסמוך מג'דל ענג'ר, בו נחשפו שרידיו של מקדש רומי.

## היסטוריה
הממלכה השתרעה על פני חלקים מדרום הלבנון וצפון הגליל. בשנת 104 לפני הספירה יהודה אריסטובולוס הראשון, מלך יהודה, ואחיו אנטיגונוס הראשון סיפחו חלקים ניכרים מכלקיס לממלכת יהודה, גיירו חלק מתושביה ויישבו בה יהודים.

לאחר כיבוש זה נותר לממלכה רק שטח מצומצם למרגלות הרי הלבנון סביב הבירה כלקיס. במאה הראשונה לפנה"ס נכנס האזור כולו תחת חסות רומית וככל הנראה גם כלקיס הייתה כפופה לנציב של פרובינקיה סוריה שישב באנטיוכיה. בתקופה זו שלט בממלכה המלך תלמי בן מינאי. לפי יוסף בן מתתיהו לאחר שאלכסנדר השני, בנו של מלך יהודה אריסטובולוס השני, הוצא להורג בידי פומפיוס, פיליפיון בנו של תלמי נשלח על ידי אביו לאשקלון כדי לחטוף את אחותו של אלכסנדר, אלכסנדרה (השלישית), אחיו אנטיגונוס ואחות נוספת מאמם. פיליפיון הצליח לחטוף אותם מאמם והביאם אל אביו. הוא התאהב באלכסנדרה ונשא אותה לאישה, אולם מאוחר יותר הומת בשל כך על ידי אביו, שאחר כך נשא אותה לאישה בעצמו.

לאחר תלמי שלט בממלכה בנו ליסניאס . בשנת 41 לספירה הרומאים העבירו את ליסניס בן תלמי מכהונתו כמלך כלקיס ובמקומם נתן הקיסר הרומאי קלאודיוס את הממלכה להורדוס, אחיו של אגריפס הראשון מלך יהודה ונכדו של המלך הורדוס. לאחר מותו של הורדוס מלך כלקיס, ניתנה הממלכה על ידי הקיסר קלאודיוס לאחיינו אגריפס השני, אך בשנת 54 אגריפס השני הועבר למלוך על הגולן והיא הועברה לבן דודו אריסטובולוס, בנו של הורדוס מלך כלקיס. ככל הנראה בשנת 55 לספירה מינה נירון קיסר את אריסטובולוס למלך ארמניה הקטנה ובשל כך הופסק קיומה של כלקיס כממלכה עצמאית והיא הפכה לחלק אינטגרלי מפרובינקיה סוריה.

במשך רוב תקופת שלטונם של בית הורדוס היה מלך כלקיס אחראי על מינוי הכהנים גדולים בבית המקדש בירושלים וחלק ממלכי כלקיס כגון אגריפס השני השתמשו בסמכותם זו כדי להשיג השפעה ושליטה בירושלים שמחוץ לתחום מלכותם.

## הערות שוליים

קטגוריה:לבנון: היסטוריה
קטגוריה:מדינות לשעבר באסיה
רוזנבורג (כדורגל)

**רוסנבורג באלקלוב** (בנורווגית: **Rosenborg Ballklub,** או בראשי תיבות: **RBK**) (תעתיק IPA:) הוא מועדון כדורגל נורווגי מהעיר טרונדהיים.

## היסטוריה

המועדון נוסד בשנת 1917, בשם 'אוד' ששונה לרוזנבורג ב-1927. המועדון זכה באליפות נורווגיה בכדורגל 13 עונות רצוף (2004-1992), הרצף נשבר ב-2005 כשרוזנבורג סיימה במקום השביעי בטבלה.

המאמן המצליח ביותר של רוזנבורג, נילס ארנה אגן, פרש לאחר עונת 2002. הוא היה המאמן משנת 1988, והוחלף רק לאחר עונת 1998.

אגה הריידה, המאמן הקודם של הקבוצות הלסינגבורג השוודית וברונדבי הדנית ושל המועדון הנורווגי מולדה, החליף את אגן ב-2003. הוא קיבל הצעה לאמן את נבחרת נורווגיה. והוחלף על ידי עוזר המאמן של רוזנבורג, אולה ביי רייס, בדצמבר 2003.

למרות הזכייה באליפות ב-2004, והעפלה לליגת האלופות, הסתיים החוזה של אולה ביי רייס באוקטובר 2004. למשך זמן רב היו שמועות על המועמדים להחליפו, אולם בנובמבר היה ברור שנילס ארנה אגן יחזור שוב, הפעם בתור עוזר של עוזר-המאמן הקודם, פר יואר הנסן, שקודם להיות מאמן.

## ליגת האלופות
רוזנבורג הופיעה בשלב הבתים של ליגת האלופות 11 פעמים תוך 13 שנים. 8 מהן היו רצופות (מ-1995 עד 2002). ההישג היווה שיא עד 2004, כשמנצ'סטר יונייטד העפילה לשלב הבתים 9 שנים רצופות. רוזנבורג לא הצליחה לעלות ב-2003, עם הפסד לדפורטיבו לה קורוניה, אבל הצליחה לעלות שוב ב-2004 לאחר ניצחון על מכבי חיפה. רוזנבורג העפילה שוב בשנים 2005, 2007, 2010 ו-2011.

## אצטדיון ביתי
רוזנבורג משחקת את משחקי הבית באצטדיון לרקנדאל. לרקנדאל נבנה במקור ב-1947, ועבר שיפוצים נרחבים ב-1996, ובין דצמבר 2000 עד אוקטובר 2002 עבר מודרניזציה.

התכולה הנוכחית של לרקנדאל היא 21,166 מקומות, וגודל המשטח הוא 105 על 68 מטרים. שיא הצופים במשחק אחד היה 28,569 ב-1985.

## שחקנים מפורסמים בעבר ובהווה

## תארים
* **[[ליגת העל הנורווגית|אליפות נורווגיה]]**: **(25) (שיא)** 
** 1967, 1969, 1971, 1985, 1988, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2006, 2009, 2010, 2015, 2016, 2017
* **גביע נורווגיה**: **(11)** 
** 1960, 1964, 1971, 1988, 1990, 1992, 1995, 1999, 2003, 2015, 2016

## קישורים חיצוניים

* 

*
קטגוריה:קבוצות כדורגל נורווגיות
קטגוריה:קבוצות כדורגל שהוקמו ב-1917
קטגוריה:טרונדהיים: ספורט
אמפר

[ממוזער|[קולון לשנייה]]
ממוזער|מד זרם (אמפר-מטר)
**אמפר** (**Ampere**) היא יחידת המידה הבסיסית לזרם חשמלי, לפי מערכת היחידות הבין-לאומית (SI). היא קרויה על שמו של הפיזיקאי אנדרה מרי אמפר.

הממד של האמפר הוא ממד הזרם, וסימונו A.

בעת התחשמלות, זרם חילופין מסדר גודל של כ־60 מיליאמפר או זרם ישר בעוצמה של כ־300 עד 500 מיליאמפר יכולים להביא לפרפור חדרים באדם. משום כך, רגישותו של ממסר פחת במכשירי חשמל ביתיים עומדת על 30 מיליאמפר. בכיסא חשמלי נעשה שימוש בזרם של 8 אמפר על מנת להוציא להורג את הנידון למוות.

## הגדרות
החל מתאריך 20 במאי 2019 ההגדרה של האמפר במערכת SI והיא "זרם חשמלי של קולון אחד במשך שנייה אחת", כלומר יחידת מטען ליחידת זמן (קולון לשנייה): \rm 1\ A=1\tfrac C s. 
הקולון הוא יחידת מטען ששווה לזו של \frac{1}{1.602176634 \times 10^{-19}} יחידות מטען בסיסיות (מטען האלקטרון בסימן חיובי).

לפני כן ההגדרה המקורית של אמפר הייתה : "גודל של זרם ישר, אשר, אם היה עובר בשני תיילים ישרים, מקבילים ואינסופיים, המרוחקים האחד מהשני מרחק של מטר אחד והנמצאים בתוך ואקום, היה יוצר בין שני התיילים האלה כוח של  ניוטון [kg·m/s²] לכל מטר של אורך". לפי הגדרה זו בזרם של אמפר אחד עוברים בכל נקודה נתונה במוליך כ- אלקטרונים בשנייה.

היסטורית, האמפר מוגדר באמצעות הכוח המגנטי הפועל על תיילים ובהם זרם, ורק בדיעבד מוגדרת יחידת המטען (הקולון). ביחידות cgs הגישה היא הפוכה, קודם כל הוגדרה יחידת המטען ("היחידה האלקטרוסטטית") ורק אחר כך הוגדרו הקבועים והיחידות האחרים.

## ראו גם
* אמפרמטר
* יחידות מידה על שם אישים

## קישורים חיצוניים

* 

קטגוריה:יחידות מידה בחשמל
קטגוריה:מערכת היחידות הבין-לאומית
קטגוריה:זרם חשמלי
חשבון (עיר)

**חֶשְׁבּוֹן** הייתה עיר עתיקה בעבר הירדן המזרחי. בתקופות שונות הייתה תחת שלטון מואב, עמון וממלכת ישראל.

## בעת העתיקה
בתנ"ך מסופר כי ממלכתו של סיחון עם בירתו נכבשה על ידי בני ישראל בצאתם ממצרים, תחת הנהגתו של משה רבנו.

חשבון הוזכרה בהקשר של מפלת האמורים בראשותו של מלכם סיחון, ושכנה על גבול השטחים שבשליטת שבט ראובן ושבט גד.

חשבון מוזכרת גם בשיר השירים.

לאחר תקופת ההתנחלות, נכבשה העיר על ידי המואבים בראשותו של מישע.

בעיר נמצאו גם חרסי חשבון, קבוצת חרסים מנהליים הכתובים עמונית (וכן כמה חרסים מאוחרים יותר ביוונית וערבית).

על פי ההיסטוריון יוספוס פלביוס, המלך החשמונאי אלכסנדר ינאי כבש את העיר. העיר נותרה בשליטת ממלכת החשמונאים עד לאחר תקופתו של המלך הורדוס. בימי הקיסר אלאגבאלוס הוטבעו בעיר מטבעות.

האונומסטיקון של אוסביוס מתאר את חשבון כ האנומסטיקון מציין את מיקומם של אתרים מקראיים נוספים, כמו אלעלה, יעזר, מידבא, מנית והר נבו יחסית לחשבון. בכפתור ופרח מתואר חשבון: 

## הצעות לזיהוי
במאה ה-20 הוצע לזהותה בחורבת חִסבאן הממוקמת כ-20 ק"מ דרומית מערבית לרבת עמון ו־9 ק"מ ממידבא. בתל לא נמצאו ממצאים מתקופת הברונזה המאוחרת ורק ממצאים מועטים מתקופת הברזל ועל כן היו שהטילו ספק בזיהוי התל עם חשבון המקראית. אחרים קיבלו את הזיהוי וניסו ליישב את הממצאים עם המקרא בדרכים שונות או הטילו ספק בתיאור המקראי. יואל אליצור מסכם: "אין מקום לספק בכך שחסבאן היא יורשתה של חשבון", הגם שהוא משאיר את האפשרות שהמיקום המדויק של חשבון המקראית הייתה במקום קרוב לתל ולא בתל עצמו.

## לקריאה נוספת
* הערך: חשבון, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: דביר, 1965, עמ' 319
* יוחנן אהרוני, **אטלס כרטא לתקופת המקרא**, ירושלים: כרטא, 1974, עמ' 52, 108, 155

## קישורים חיצוניים

* תל חיסבן אתר ירדני של פרויקט מידבא 
* תל חיסבן, אתר החפירות של אוניברסיטת מיזורי 

## הערות שוליים

קטגוריה:אתרים ארכאולוגיים יהודיים בארץ ישראל
קטגוריה:אתרים ארכאולוגיים כנעניים בארץ ישראל
קטגוריה:עבר הירדן המזרחי
קטגוריה:נחלת שבט ראובן
קטגוריה:ערי לויים
קטגוריה:יישובי המקרא
קטגוריה:בני עמון
סיחון

**סיחון** מוזכר במקרא כמלך העם האמורי, אשר שלט על השטח שבין נחל ארנון לנחל יבוק. סיחון היה אחד משני מלכי האמורי בעבר הירדן, לצד עוג מלך הבשן.

בירתו הייתה העיר חשבון, אשר לא הייתה מיושבת בתקופת הברונזה המאוחרת, עובדה שאינה מתיישבת עם הסיפור המקראי.

## ממלכת סיחון

בירתו של סיחון הייתה העיר חשבון, ושטח ממלכתו כלל חלקים נרחבים מעבר הירדן המזרחי, לאחר שכבש את רוב ערי מואב, על פי המתואר בספר במדבר פרק כ"א פסוקים כ"ו-כ"ט. הממלכה המורחבת אחר כיבוש מואב השתרעה בשטח שבין נחל ארנון לנחל יבוק (במדבר כא,כו).

## מלחמת סיחון בבני ישראל

בני ישראל, בבואם להתיישב בארץ ישראל לאחר יציאת מצרים, ביקשו ב, כפי שמעיד משה בספר דברים, לעבור דרך ממלכתו של סיחון לכיוון ארץ ישראל; אולם סיחון סירב, ואף יצא לקראתם למלחמה (בניגוד לאדום שהסתפקו בסירוב לבקשת בני ישראל).

על פי ספר במדבר, הובסו סיחון וכל עמו בקרב בעיר יהץ על ידי בני ישראל, ושם נהרג סיחון:

ניצחון בני ישראל על סיחון מוזכר בספר תהילים כניצחון בעל משמעות ייחודית, המסמל את עזרתו של האל לעם ישראל לנצח את אויביו: 

לפי , הייתה המלחמה בחודש אלול, חצי שנה לפני הכניסה לארץ.

### מלחמת חורמה

לפי דרשת חז"ל בתלמוד הבבלי במסכת ראש השנה,  אשר התקיף את ישראל בחורמה היה למעשה סיחון מלך חשבון, קודם להתקפתו על ישראל ביהץ. לדבריהם, התיאור הבא מתייחס להתקפה ראשונית של סיחון נגד ישראל:

### שיר המושלים

לאחר תבוסתו של סיחון מופיע במקרא שיר קצר ומעורפל:

רוב המפרשים הקלאסיים מפרשים את השיר כמתייחס למלחמה קדומה שהתנהלה בין סיחון לבין מלך מואב הראשון, ובה הביס סיחון את מואב, כבש את עריהם וסיפח אותן לנחלתו. לפי פרשנות זו, מתאר השיר כיצד חשבון, שהייתה עיר מואבית לפני שנכבשה על ידי סיחון, נשרפה באש בשעת המלחמה הקדומה בין סיחון למואב, ויחד איתה חרבו גם העיר המואבית ער והאזורים שסמוכים לנחל ארנון. השיר ממשיך ולועג לכמוש אלוהי מואב, שהפקיר את עמו ונתן לו ליפול בשבי בידי סיחון מלך האמורי. כתוצאה מכך אבדה מלכות מואב, וכל עריה – חשבון, דיבון, נפח ומידבא - הפכו שוממות. הקריאה בתחילת השיר "בֹּאוּ חֶשְׁבּוֹן תִּבָּנֶה וְתִכּוֹנֵן עִיר סִיחוֹן" מזמינה את האמורים, שניצחו במלחמה, לבנות מחדש את חשבון ולהקים בה ממלכה משלהם. לפי פרשנות זו, שובץ השיר במקרא כדי להאדיר את ניצחונם של בני ישראל על סיחון גיבור החיל.

## דמותו של סיחון
על עוצמתו של סיחון נאמר במדרש שוחר טוב (קלו,א):קשה היה סיחון כמגדל וחומה, והיה קשה מכל הבריות, וארוך מכל המגדל ורגליו מגיעות לארץ, ואין כל בריה יכולה לעמוד מפניו, והיה קשה מפרעה וחיילותיו. מה עשה הקדוש ברוך הוא? כפת שר שלו והפלילו ממקומו ומסרו לישראל.הגמרא מזהה את סיחון כמלך כנען (כמו שנזכר לעיל), ודורשת את שמו (רה"ש ב ע"ב):תנא הוא סיחון הוא ערד הוא כנען, סיחון שדומה לסייח במדבר, כנען על שם מלכותו, ומה שמו, ערד שמו, איכא דאמרי, ערד שדומה לערוד במדבר, כנען על שם מלכותו, ומה שמו, סיחון שמו.ניתן ללמוד מכאן על אישיותו של סיחון שהיה מלך 'משוגע' בלי גבולות, ומכאן עוצמתו. סייח במדבר הוא הפרא, וכן הערוד נזכר אצל חז"ל כחיה אמתנית (ברכות לג ע"א).

## ראו גם
* שיר המושלים
* עוג מלך הבשן

## קישורים חיצוניים

## הערות שוליים

קטגוריה:אישים בספר יהושע
קטגוריה:מלכי הגויים בתנ"ך
קטגוריה:כנען: אישים בתנ"ך
קטגוריה:אישים בספר במדבר
קטגוריה:פרשת חקת
כשל רגרסיה

**כשל רגרסיה** הוא כשל לוגי רטרודוקטיבי שבו תסוגה לממוצע אינה נתפשת כתנודה טבעית אלא כנגרמת מסיבה ספציפית. לעיתים קרובות מדובר בסוג מיוחד של כשל פוסט הוק (מתאם אקראי).

אחרי ביצועים גבוהים, צפויה ירידה בביצועים, משום שחלק מהגורמים לביצועים הגבוהים אינם נשמרים (מרכיבי מזל). באופן דומה צפויה עלייה בביצועים לאחר ביצועים נמוכים. תופעה זו ידועה בסטטיסטיקה בשם תסוגה לממוצע. עם זאת, אנשים נוטים לניבויים לא-רגרסיביים שמהם משתקפת ציפייה להמשך הביצועים שמעל לממוצע כאילו היו אלו הממוצע (ר' גם היוריסטיקת ייצוגיות). נוסף על כך, אנשים נוטים לבצע פעולה מתקנת לאחר מקרי קצה, ואז, אחרי שהתוצאות הופכות רגילות יותר, מגיעים למסקנה כי ההתנהגות המתקנת היא שגרמה לשינוי ולא הרגרסיה הטבעית לכיוון הממוצע. 

המונח 'רגרסיה' נטבע על ידי פרנסיס גלטון במחקר משנת 1885 בשם "רגרסיה לבינוניות בגובה מורש". גאלטון הראה כי גובהם של ילדים להורים גבוהים מאוד או נמוכים מאוד יהיה קרוב יותר לממוצע מגובהם של ההורים. 

הנטייה ל"כשל רגרסיה" מוצאת ביטויה לעיתים קרובות בהעדפה לענישה והגבלת החירות לעומת מתן פרסים וחירות. הסיבה לכך היא שענישה והגבלה הן לרוב עשיות מוגדרות וניתנות להבחנה (לדוגמה: כליאה או הכאה) ואילו פעולות של מתן חופש פעולה הן 'שקופות' וכוללות בדרך כלל הימנעות מעשייה (לדוגמה: אי הגבלה). כאשר ישנם ביצועים החורגים מן הממוצע ומופעל עונש, "כשל הרגרסיה" גורם לקישור בין העונש לשינוי בביצועים, למרות שבפועל השינוי נגרם בעקבות רגרסיה טבעית לעבר הממוצע. 

דוגמאות:
* "כאשר הכאבים שלו התגברו, הוא הלך ל'רנטגן' בנתיבות ואחר-כך הכאבים שלו נחלשו. ברור מכך שה'רנטגן' הוא שגרם לשינוי" (למעשה, כאב נוטה לשכוך אחרי שהחריף בגלל הרגרסיה לעבר הממוצע, לכן ההנחה שה'רנטגן' הוא הגורם כוזבת)
* כאשר קבוצות כדורגל מדרדרות בטבלה, עולה דרישה להחליף את המאמן. הרבה פעמים ההחלפה גוררת שיפור בהישגים, המיוחסת למאמן החדש או לעצם השינוי. לאחרונה הראו מספר מחקרים שהשיפור כולו מוסבר על ידי רגרסיה לממוצע.

כשל רגרסיה
פוסט הוק ארגו פרופטר הוק

**פוסט הוק ארגו פרופטר הוק** (בלטינית: post hoc ergo propter hoc; אחריו, לכן בגללו) המקוצרת לעיתים קרובות ל**פוסט הוק** או "מתאם מקרי" הוא כשל לוגי רטרודוקטיבי שבו מניחים או טוענים כי אם אירוע מסוים מתרחש אחרי אירוע אחר, האירוע הראשון הוא סיבתו. הפיתוי ליפול בפח כשל זה גדול במיוחד משום שרצף זמני הוא חלק בלתי נפרד מסיבתיות וקשרי סיבה ומסובב. הכשל טמון בהנחה שהמסקנה יכולה להתבסס פשוט על סדר האירועים, אף שלא תמיד נכון הוא שהאירוע הראשון גרם לשני. 

מבחינה לוגית, "פוסט הוק" הוא דוגמה של אישור הסוגר:
:#אם א', אז ב'.
:#ב'.
:#לכן, א'.

או, בניסוח מורחב: 
:#אם כאשר אירוע א' קורה, אירוע ב' קורה גם כן (ואחריו).
:#אירוע ב' קרה. 
:#לכן, א' חייב היה לגרום ל-ב'. 

כדי להבין את הכשל הבסיסי שבטיעון, ניתן להציבו עם איברים ממשיים:
:#לאחר קריאת התרנגול השמש תמיד זורחת.
:#השמש זורחת.
:#לכן, קריאת התרנגול גורמת לשמש לזרוח.

הגיון פשטני זה הוא הבסיס לחלק גדול מהאמונות הטפלות והחשיבה הכישופית, המקשרים שני אירועים שאין ביניהם קשר ממשי או הגיוני. לדוגמה, יש הסבורים שאם יבצעו סדרה מסוימת של פעולות מדי בוקר (או ערב) יוכל הדבר להגן על בני משפחתם, אף כי אין בין שני הדברים שום קשר, לבד מסדר התרחשותם. 

חשיבת "פוסט הוק", קרובה באופייה לכשל הלוגי קום הוק ארגו פרופטר הוק (מתאם מצביע על סיבתיות).

## ראו גם
*קום הוק ארגו פרופטר הוק
*כשל רגרסיה
*נון סקוויטור
*נון קאוסה פרו קאוסה

## קישורים חיצוניים

קטגוריה:ערכים שבהם תבנית בריטניקה אינה מתאימה
פוסט הוק ארגו פרופטר הוק
קטגוריה:מילים וביטויים בלטינית
קום הוק ארגו פרופטר הוק

**קום הוק ארגו פרופטר הוק** (בלטינית: cum hoc ergo propter hoc; עם זה, לכן בגלל זה), המקוצרת לעיתים קרובות ל**קום הוק**, או **מתאם מצביע על סיבתיות**, הוא כשל לוגי רטרודוקטיבי שבו מתייחסים לשני אירועים שהתרחשו בו-זמנית כאילו יש ביניהם יחסי סיבה ומסובב. בפועל, העובדה שיש מתאם בין אירועים אינה  מצביעה בהכרח על סיבתיות.

בסטטיסטיקה, משתנים סטטיסטיים רבים מחושבים במקביל למשתנים אחרים. כאשר שני משתנים נמצאו קורלטיביים, ישנו פיתוי להניח כי זה מראה שמשתנה אחד הוא הגורם לשני. הטיית "מתאם מוכיח סיבתיות", נחשבת להטייה לוגית כאשר שני אירועים המתרחשים יחד ובמקביל נדמים כבעלי מערכת יחסים של סיבה ותוצאה. טעות הזו ידועה גם בשם "סיבה שקרית".

אשליה דומה היא אירוע שבא בעקבות אחר אירוע יהיה בהכרח תוצאה של האירוע הראשון, הוא **פוסט** הוק אֶרגו פרוּטר הוק (בלטינית: "אחרי זה, ולכן בגלל זה").

כמו בכל הטיה לוגית, זיהוי העובדה שהסיבה מאחורי הטיעון היא פגומה עדיין אינה מעידה על כך שהמסקנה המתקבלת היא שקרית.

## דוגמאות
כשל "קום הוק" הוא דוגמה לכשל בסילוגיזם במבנה הבא:
:#א' קורה. 
:#ב' קורה באותה עת.
:#לכן, א' גורם ל-ב'.

או, עם איברים ממשיים יותר:
:#הירח נמצא במילואו.
:#מעבורת החלל התרסקה באותו יום.
:#לכן, מעבורת החלל התרסקה היות שהירח היה במילואו. 

כמובן, ייתכן בהחלט כי ישנם יחסי סיבה ומסובב בין א' ל-ב', אך היחסים הללו אינם נובעים מניתוח לוגי כלשהו, והמתאם עשוי באותה מידה להיות מקרי. כמו כן, בכשל "קום הוק" יש התעלמות מהעובדה שתיתכן בהחלט סיבה שלישית הגורמת גם ל-א' וגם ל-ב' (ראו אפקט משולב). לדוגמה:

:#השימוש בתנורים במוסקבה התגבר ביום א'.
:#מספר אנשים קפאו למוות במוסקבה ביום א'.
:#לכן, השימוש בתנורים מוביל לקפיאתם של אנשים למוות.

כאן ברור כי הקישור הסיבתי מופרך, והסיבה להתגברות השימוש בתנורים ולקפיאה למוות של אנשים היא כנראה התגברות הקור במוסקבה. 

במקרים אחרים, הכשל יכול להיות טמון בזיהוי שגוי של כיוון הסיבתיות. לדוגמה:
:#השימוש בתנורים במוסקבה התגבר ביום א'.
:#הקור במוסקבה התגבר ביום א'.
:#לכן, השימוש בתנורים הוביל להתגברות הקור. 

כאן, כפי שניתן להסיק על נקלה, יחסי סיבה ומסובב צריכים להיות דווקא הפוכים: הקור הוביל להתגברות השימוש בתנורים, ולא להפך.

## ראו גם
*כיוון הפוך
*כשל קרוב - פוסט הוק ארגו פרופטר הוק (אחריו, ולכן בגללו).

קום הוק ארגו פרופטר הוק (מתאם מצביע על סיבתיות)
קטגוריה:מילים וביטויים בלטינית
המזרח הרחוק

**המזרח הרחוק** (באנגלית: **The Far East**) הוא האזור הגאוגרפי המקיף את החלק המזרחי ביותר של יבשת אסיה, כולל מזרח, צפון ודרום-מזרח אסיה. דרום אסיה נכללת לפעמים גם בהגדרת המונח. צפון אסיה אינה נכללת לרוב בשל הבדלים תרבותיים ואתניים.

המונח נכנס לשימוש לראשונה בשיח הגאופוליטי האירופי במאה ה-15, בעיקר על ידי הבריטים, ומציין את המזרח הרחוק כ"רחוק ביותר" מבין שלושת ה"מזרחים", מעבר למזרח הקרוב ולמזרח התיכון. בדומה לכך, במהלך שושלת צ'ינג של המאה ה-19 ותחילת המאה ה-20, המונח "המערב הרחוק" שימש להתייחסות למדינות המערב, וציין כל מדינה יותר מערבית מהעולם הערבי.

מאז אמצע המאה ה-20, המונח יצא מכלל שימוש עבור האזור בכלי תקשורת המונים בינלאומיים בשל הקונוטציות האירופאיות שלו.

## פופולריזציה
בקרב מערב אירופה, לפני העידן הקולוניאלי, המושג "המזרח הרחוק" התייחס לכל דבר רחוק יותר מהמזרח התיכון. במאה ה-16, מלך פורטוגל ז'ואאו השלישי כינה את הודו "מדינה עשירה ומעניינת במזרח הרחוק". המונח זכה לפופולריות בתקופת האימפריה הבריטית כמונח כללי לאדמות ממזרח לראג' הבריטי.

בגאופוליטיקה האירופית שלפני מלחמת העולם הראשונה, "המזרח הקרוב" התייחס לאדמות הסמוכות יחסית לאימפריה העות'מאנית, "המזרח התיכון" ציין את צפון-מערב דרום אסיה ומרכז אסיה, ו"המזרח הרחוק" התייחס למדינות לאורך מערב האוקיינוס השקט ומזרח האוקיינוס ההודי. לשפות אירופיות רבות נוצרו מונחים מקבילים לביטוי באנגלית כמו בצרפתית (), ספרדית (), פורטוגזית (), איטלקית (), גרמנית (), פולנית (), נורווגית () והולנדית ().

## משמעות תרבותית וגאוגרפית
המונח משקף הפרדה תרבותית וגם גאוגרפית; "המזרח הרחוק" אינו רק מרוחק גאוגרפית, אלא גם אקזוטי מבחינה תרבותית. המונח לא מתייחס לדוגמה לאומות מערביות מבחינה תרבותית כמו אוסטרליה וניו זילנד, השוכנות אפילו רחוק יותר ממזרח אירופה מאשר מזרח אסיה עצמה. שילוב זה של סובייקטיביות תרבותית וגאוגרפית הומחש היטב בשנת 1939 על ידי רוברט מנזיס, ראש ממשלת אוסטרליה, אשר ציין ערב מלחמת העולם השנייה כי: "הבעיות של האוקיינוס השקט שונות. מה שבריטניה מכנה המזרח הרחוק הוא עבורנו הצפון הקרוב."

כיום, המונח נשאר רק בשמות של כמה מוסדות ותיקים, כולל האוניברסיטה הפדרלית של המזרח הרחוק בוולדיווסטוק, אוניברסיטת המזרח הרחוק במנילה ואוניברסיטת המזרח הרחוק בקוריאה הדרומית. ארצות הברית ובריטניה שילבו באופן היסטורי את המזרח הרחוק בשמות של מספר יחידות צבאיות ופיקודים באזור, כמו צי המזרח הרחוק של הצי המלכותי הבריטי.

## טריטוריות ואזורים הנכללים בדרך כלל במזרח הרחוק

## קישורים חיצוניים

## הערות שוליים

*
קטגוריה:מזרח אסיה
קטגוריה:דרום-מזרח אסיה
קטגוריה:אסיה: אזורים
לוקה סיניורלי

**לוקה סיניורלי** (באיטלקית: **Luca Signorelli**; לפני שנת 1450 – 16 אוקטובר 1523) היה צייר איטלקי. מחשובי האמנים של שלהי המאה ה-15
ותקופת הרנסאנס בשיאו.
[שמאל|ממוזער|300px|[הפסיון של ישו|הלקאת ישו בידי החיילים הרומיים בפינקוטקה בררה במילאנו]]
## ביוגרפיה

נולד בקורטונה בשנות ה-40 של המאה ה-15. היה תלמידו של פיירו דלה פרנצ'סקה. בראשית שנות השמונים פעל ברומא, שם צייר (1482 לערך; ככל הנראה בשיתוף פעולה עם הצייר ) את "מות משה" - אחת הפרסקאות ההיקפיות בקפלה הסיסטינית שנעשו בהזמנתו של האפיפיור סיקסטוס הרביעי - לצידם של אמנים כסנדרו בוטיצ'לי, פייטרו פרוג'ינו ודומניקו גירלנדיו.

מעט מאוד ידוע על יצירותיו המוקדמות. תמונת הלוח המוקדמת ביותר (מעריכים שנעשתה בין 1482 ו-1485) שייחוסה לסיניורלי מוסכם על החוקרים נמצאת באוסף ה במילאנו. התמונה דו-צדית ומתארת מצדה האחד את הלקאת ישו, ומצדה השני את המדונה והילד עם מלאכים.

יצירת המופת הגדולה של לוקה סיניורלי היא מחזור הפרסקאות ב (המכונה גם הקפלה החדשה - La cappella Nova) בקתדרלת אורבייטו. את הקפלה עיטר סיניורלי בשנים 1499–1504. הנושא שנבחר לעיטור הקפלה על ידי בישוף הקתדרלה ועוזריו היה יום הדין האחרון. הנושא נבחר הן על רקע הפלישה הצרפתית לאיטליה (1499) והן על רקע מחצית האלף (1500) הממשמשת ובאה. בסדרת פרסקאות זו הפגין סיניורלי את הווירטואוזיות שלו באקצרה, הידע שלו באנטומיה ויכולותיו בתיאור דמות האדם. ג'ורג'ו וזארי אף ייחס ליצירה זו השפעה ניכרת על סגנון ה- של מיכלאנג'לו ועל פרסקו הענק שלו, "יום הדין האחרון" (הקפלה הסיסטינית), שנעשה בשנים 1536–1541. באחת מהפרסקאות - זו המתארת את מעשי האנטיכריסט - צייר סיניורלי את דיוקנו העצמי (ראו פרט במסגרת משמאל) כשלידו ניצב הצייר פרה אנג'ליקו, שכחמישים שנה קודם לכן החל לצייר את תקרת אותה קפלה, אך נטש את הפרויקט כעבור זמן קצר. בכך עשה סיניורלי הומאז' לקודמו הדגול.

האמן הלך לעולמו בקורטונה בשנת 1523 ונטמן שם.

ביוגרפיה של לוקה סיניורלי נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר".

## קישורים חיצוניים

* 

## הערות שוליים

קטגוריה:נפטרים ב-1523
קטגוריה:חיי הציירים, הפסלים והאדריכלים הדגולים ביותר
קטגוריה:ציירים מתקופת הרנסאנס
קטגוריה:ציירים איטלקים במאה ה-15
קטגוריה:ציירים איטלקים במאה ה-16
היסטוריה חברתית

**היסטוריה חברתית** היא תחום של המחקר ההיסטורי, שנחשב על ידי רבים כחלק ממדעי החברה. תחום זה מנסה לראות את העדויות ההיסטוריות מנקודת המבט של מגמות חברתיות מתפתחות. בראייה זו, ניתן לכלול בהיסטוריה חברתית את תחומי ההיסטוריה הכלכלית, המשפטית, ובחינות היבטים אחרים של החברה האזרחית שמראות על ההתפתחות של נורמות חברתיות והתנהגות.

בעוד שתומכי ה"היסטוריה מלמטה" – חקר ההיסטוריה מבעד לעיניו של האיש הפשוט שבעבר, או החפצים שלו, ואסכולת האנאל הצרפתית, רואים עצמם כהיסטוריונים חברתיים, יש לראות את התחום כרחב בהרבה בהתפתחות ההיסטוריוגרפיה. בניגוד לגישות אחרות, ההיסטוריה החברתית מנסה לראות עצמה כצורה סינתטית של היסטוריה, שאינה מוגבלת להצגת עובדות היסטוריות, אלא מוכנה לחקור את המידע ההיסטורי באופן שיטתי יותר.

## תתי תחומים במחקר
* היסטוריה דמוגרפית – תחום החוקר את הדמוגרפיה במרוצת השנים.
* היסטוריה שחורה – תחום החוקר את ההיסטוריה של הקהילה האפרו-אמריקאית.
* היסטוריה אתנית – תחום החוקר ומפרש תנודות אתניות במהלך ההיסטוריה.
* היסטוריה של הדתות – תחום החוקר התפתחות של זרמים דתיים שונים.
* היסטוריה של המגדר – תחום שפרץ בשנות ה-70 של המאה ה-20, וחוקר תנודות מגדריות לאורך ההיסטוריה.
* היסטוריה של העיור – תחום החוקר את תהליכי העיור, הפיתוח העירוני, יצירת המטרופולינים והרבדים הגאוגרפיים והסוציולוגים של הערים לאורך ההיסטוריה.
* היסטוריה כפרית – תחום החוקר את ההתפתחות הטכנולוגית, החברתית והכלכלית של הכפריות במהלך ההיסטוריה.
* היסטוריה של העבודה (או תולדות תנועת עבודה) – תחום החוקר נושאים כגון: התאגדויות העובדים, מעמד הפועלים, מעמד האדם העובד, יחסי עבודה, והתפתחות רעיון זכויות עובדים במהלך ההיסטוריה.
* היסטוריה של החינוך – חוקר את ההיסטוריה של הלמידה וההוראה לאורך ההיסטוריה. לעיתים תחום זה חופף ומשתמש במונחים מחקר הפילוסופיה של החינוך.

## קישורים חיצוניים

* 
* 

*
חברתית
סטיבן הילנבורג

**סטיבן הילנבורג** (באנגלית: **Stephen Hillenburg**; 21 באוגוסט 1961 – 26 בנובמבר 2018) היה ביולוג ואנימטור אמריקאי, יוצר הסדרה "בובספוג מכנסמרובע" ובמאי הסדרה "החיים המודרניים של רוקו".

היה בעל תואר בתכנון משאבי טבע האדם במסגרת החוג לביולוגיה ימית כחוג ראשי ואמנות כחוג משני (מאוניברסיטת המדינה של המבולדט 1984) ותואר שני באנימציה ניסויית מהמכון לאמנויות של קליפורניה (למד בין 1992-1993).

## מותו
הילנבורג הלך לעולמו ב-26 בנובמבר 2018 לאחר מאבק במחלת ה-ALS.
הילנבורג הותיר אחריו את אשתו קארן והבן קליי.

## קישורים חיצוניים

* פרופיל ב-NNDB
* 
* 
* 

## הערות שוליים

קטגוריה:אנימטורים אמריקאים
קטגוריה:בוגרי המכון לאמנויות של קליפורניה
קטגוריה:בובספוג מכנסמרובע
קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1961
קטגוריה:אמריקאים שנפטרו ב-2018
היסטוריה של הרעיונות

**היסטוריה של הרעיונות** היא תחום מחקר בהיסטוריה ובתחומים הקרובים, כגון: היסטוריה של הפילוסופיה והיסטוריה תרבותית. התחום עוסק בביטוי, שימור ושינוי של רעיונות אנושיים במשך הזמן. חוקרים רבים מתייחסים להיסטוריה של הרעיונות לעיתים, כתת-תחום של היסטוריה אינטלקטואלית.

## רעיונות יסוד
ההיסטוריון ארתור לבג'ויי, היה הראשון שהשתמש בביטוי היסטוריה של הרעיונות בעשורים הראשונים של המאה ה-20. למשך כמה עשורים, לבג'ויי היה היושב ראש של הפגישות הקבועות של "מועדון ההיסטוריה של הרעיונות" באוניברסיטת ג'ונס הופקינס, שם הוא עבד כפרופסור להיסטוריה משנת 1910 ועד לשנת 1939. מלבד תלמידים וקולגות שעסקו בנושאים דומים, כגון רנה וולק ולאו ספיצר, איתם התדיין לבג'ויי ארוכות, הושפעו ממחקריו חוקרים כמו מישל פוקו. רבים אחרים ממשיכים לעבוד ברוח הקרובה להיסטוריה של הרעיונות של לבג'ויי.                                       

ספרו הידוע ביותר הוא *שרשרת ההוויה הגדולה*, שבו הוא עוקב אחר הרעיון פילוסופי, שרשרת ההוויה הגדולה, שהתפתח מהעת העתיקה ועד לעידן המודרני. הספר מתחיל בניתוח של מקורות הרעיון בפילוסופיה היוונית, במיוחד אצל אפלטון ואריסטו, ומראה כיצד התפיסה התפתחה לאורך ההיסטוריה. לבג'וי מציג כיצד הרעיון השתלב בתאולוגיה הנוצרית שבה הכל דבר אפשרי חייב להתקיים כדי לשקף שלמות אלוהית. לאחר מכן עובר הספר אל פילוסופים כמו לייבניץ ושפינוזה אשר אימצו את רעיון השרשרת והעניקו לו פרשנויות חדשות, כולל עקרון "טעם מספיק" – ההנחה שכל דבר קיים מסיבה מספקת

ההיסטוריה של הרעיונות של לבג'ויי, מנתחת את הרעיון על פי יחידת היסוד של יחידת-רעיון, או המושג היחידאי. יחידות-רעיון אלה פועלות כאבני היסוד של ההיסטוריה של הרעיונות. אף שהם עצמם אינם משתנים כמעט במשך ההיסטוריה, הם מתרכבים בתבניות חדשות ומבוטאים באופנים שונים בתקופות שונות. כפי שלבג'ויי ראה זאת, התפקיד של ההיסטוריון של הרעיונות הוא לזהות את רעיונות היסוד האלה ולתאר את התפתחותם והתרכבותם ההיסטורית.

## ראו גם
*סוציולוגיה של הידע
*ישעיה ברלין
* היסטוריה אינטלקטואלית

## קישורים חיצוניים

* מילון של ההיסטוריה של הרעיונות: מחקרים ברעיונות מרכזיים

## הערות שוליים

*
קטגוריה:ערכים שבהם תבנית בריטניקה אינה מתאימה
רעיונות
קטגוריה:מטאפילוסופיה
בירמן

שמאל|ממוזער|250px|חתולי בירמן
**בירמן** הוא גזע של חתול הבית שמוצאו מבורמה אך הוא הגיע בעת החדשה לצרפת ואנגליה ומשם הופץ ברחבי העולם.

## מראה כללי
גופו של הבירמן הוא בינוני עד גדול, מוצק ושרירי. ראשו עגול, עיניו בצבע כחול עמוק. אורך הפרווה בינוני, צבעי פרוותו דומים לחתול מגזע הימלאיה.
כפות רגליו תמיד לבנות.

## היסטוריה של הגזע
בשנת 1919 הובאו זוג חתולים שתואמים את המראה המתואר באגדה מהמזרח הרחוק - לצרפת. הזכר מת בזמן המסע הקשה, אולם הנקבה הייתה בהריון, והביאה לעולם את הבירמנים המערביים הראשונים. במשך השנים הבירמנים שימשו בעיקר כחתולי חצר במשפחות אצולה באירופה. הבירמן הוכר לראשונה כגזע נפרד בשנת 1925 בצרפת. לאחר מלחמת העולם השנייה נותרו בחיים רק שני בירמנים באירופה, ונדרשו הכלאות עם חתולים סיאמיים ופרסיים על מנת להרבות אותם.
לאחר השיקום, הבירמן הוכר באנגליה בשנת 1966, וזמן קצר לאחר מכן, בארצות הברית.

## התנהגות
הבירמן הוא חתול רגוע, שנקשר לבעליו ואוהב אותם כאילו הם הוריו. זהו חתול אינטליגנטי, ויש לא מעטים שמרגילים את חברם הבירמן ללכת איתם לטיולים על רצועה. הוא תמיד שמח לפינוקים וליטופים, אבל גם לעולם לא יתנגד למשחק שנקנה או נעשה על ידי הבעלים.
לא מומלץ לשחרר את הבירמן אל מחוץ לבית, כי זהו חתול מבוית מאוד ויכול לא להיות מודע לסכנה שנשקפת לו.

## צבעים אפשריים
גופו של הבירמן תמיד יהיה זהוב, כפות רגליו תמיד לבנות, עיניו תמיד כחולות.
הצבע בין חתול בירמן אחד למשנהו שונה רק בקצוות (ראש, רגליים, אוזניים וזנב). והצבעים יכולים לנוע בין סיל פונט (שחור), בלו פוינט (אפור), שוקולד פוינט (חום), לילך פונט (אפור בהיר), רד פוינט (ג'ינג'י) וקרם פוינט (צבע ג'ינג'י בהיר). הנקבות יכולות להיות גם טורטי בכל הווריאציות. כל הצבעים יכולים לבוא גם בדוגמת טאבי (פסים).

## האגדה
האגדה מספרת שאי שם בבורמה, במנזר "לאו צון", שכנה האלה צון-קיאן-סה. לאלה היו עיניים כחולות כמו הים וגוף זהוב כמו השמש. האלה הייתה נותנת לנזירים במנזר לחיות חיים נוספים בתור חיות קדושות.
באותו זמן חי במקדש נזיר בשם מון-הא. הקדוש והמכובד מבין נזירי "לאו צון". לצידו ישב חברו הטוב ונביאו, סין. סין היה חתול לבן בעל פרווה ארוכה ועיניים זהובות, כמו גופה של האלה.
יום אחד המנזר הותקף על ידי שודדים, שרצו לגנוב את פסל האלה. השודדים הרגו את מון בזמן שהוא התפלל לאלה צון-קיאן-סה.
סין קפץ על גופת אדונו, ואז החל להתרחש הנס הגדול: גופו של החתול הפך לזהוב, כגופה של האלה, ועיניו כחולות, כעיניה. פניו, רגליו וזנבו הפכו חומים, כצבע האדמה עליה שכב אדונו חסר רוח החיים, ורק כפות רגליו, אשר נגעו בגופו של מון-הא נשארו לבנות וטהורות. נפשו של הנזיר נכנסה לגופו של החתול הקדוש.
השודדים נבהלו מכוחה של האלה ונסו על נפשם. באותו יום כל החתולים במנזר קיבלו את צבעו של סין. שבעה ימים לאחר המקרה, סין מת ולקח את נשמתו של אדונו השמימה.

מאז כל החתולים שבאים משושלת חתולי המנזר "לאו-צון", נקראים "החתול הקדוש מבורמה", או "הבירמן".

## קישורים חיצוניים

קטגוריה:גזעי חתולים
הימלאיה (חתול)

|ממוזער|250x250 פיקסלים|חתול הימלאיה
**הימלאיה** הוא גזע של חתול הבית שנוצר מהכלאת חתול פרסי עם חתול סיאמי.

## היסטוריה של הגזע
חתול ההימלאיה הוא תוצאה של הכלאת החתול הפרסי עם חתול סיאמי. הניסיונות המסודרים הראשונים להכלאה בין החתולים הפרסים לחתולים הסיאמים התקיימו בארצות הברית ושוודיה בתחילת שנות ה-20 של המאה ה-20, אך אין תיעוד המראה את תוצאות הניסיונות הללו. בשנת 1931 שני חוקרים מהפקולטה לרפואה באוניברסיטת הרווארד החלו לעבוד על פיתוח חתול עם גוף ופרווה של חתול פרסי ודוגמת החודים (החוטם, האוזניים, כפות הרגליים והזנב) המיוחדת של החתול הסיאמי. לאחר חמש שנות מחקר הצליחו במשימתם וגור חתולי ההימלאיה הראשון שנקרא דביוטנט (Debutante) נולד. כעבור שני עשורים נוספים הגזע הוכר באופן רשמי על ידי התאחדויות החתולים, וב-1955 ערך את הופעת הבכורה בשם "כהה חודים ארוך שיער".

במהלך עשר השנים הבאות צבר הגזע פופולריות במהירות. עם זאת, רוב חתולי הגזע התקשו לעמוד בתקן הגזע, שתמך בחתול עם מאפיינים פרסיים. מגדלים רבים חדלו להשתמש בחתולים פרסיים אחידי צבע בתוכניות הגידול כשם שהיו אמורים לעשות. במקום זאת, הם זיווגו כהי חודים אחד עם השני וכתוצאה מכך התרחקו מהמראה הפרסי, ואת מקומו של האף הפחוס האופייני החל לתפוס אף ארוך.

בשנות ה-70 המגדלים ניסו לנסח מחדש את היעדים שהם מנסים להשיג בפיתוח הגזע. היה ברור לרובם שצריך להתחיל לעבוד על חתולים בעלי מאפיינים פרסיים יותר בולטים. כדי להשיג זאת, החלו בזיווגים עם פרסיים בעלי צבע אחיד, והמשיכו בתוכנית הגידול רק עם החתולים הטובים שהתקבלו. לא כל המגדלים הסכימו עם התוכנית. היו שהעדיפו להישאר עם ההימלאיה הנבדלת מהפרסי, אך הם לא יכלו להמשיך להשתתף בתערוכות.

בימינו נהוג לזווג מדי פעם בין החתולים הימלאיים לחתולים פרסיים כדי לקרב את המבנה של חתול ההימלאיה למבנה של החתול הפרסי. סטנדרט הגזע זהה לסטנדרט של החתול הפרסי וכיום חתול ההימלאיה מוצג באותו סיווג יחד עם שאר החתולים הפרסיים.

## מבנה כללי
ההימלאיה הוא בעל פרווה ארוכה ומלאה דוגמת החתול הפרסי. צבעיה של הפרווה מגוונים ודומים לצבעיו של החתול הסיאמי. צבע זה הוא מוטציה של גן הלבקנות וזהו גם מקור העיניים הכחולות. צבע פרווה מיוחד זה קשור לטמפרטורה ולכן החתול מתכהה עם הגיל.

עיניו של ההימלאיה כחולות, פניו רחבות ורגליו קצרות ועבות.

### צבע פרווה
ההימלאיה מצוי במגוון רחב של שילובי צבעים:
* שחום (Seal): פרווה בצבע שנהב כחול, חודים בצבע חום-אפרפר כהה.
* שוקולד (Chocolate): פרווה בצבע שנהב, חודים בצבע חום.
* כחול (Blue): פרווה בצבע לבן-כחלחל, חודים בצבע כחול-אפרפר.
* לילך (Lilac): פרווה בצבע לבן-ורדרד, חודים בצבע אפור-ורדרד.
* אדום (Red): פרווה בצבע לבן-שנהב, חודים בצבע כתום או אדום.
* שנהב (Cream): פרווה בצבע לבן שנהב, חודים בצבע שנהב-כתמתם.
* טורטי (Tortie): פרווה בצבע שנהב כהה, חודים שחומים עם כתמים באדום ושנהב.
* כחול-שנהב (Blue-Cream): פרווה בצבע לבן כחלחל או לבן שנהב, חודים בצבע כחול עם נימור שנהב.
* לילך-שנהב (Lilac-Cream): פרווה בצבע לבן-ורדרד, חודים בצבע אפור-ורדרד עם נימור שנהב.

כל הזנים קיימים גם בגרסת לינקס (Lynx), כלומר חודים בעלי פסים, וצורת M על המצח כמו בדוגמת הטאבי.

## קישורים חיצוניים

* צבעי ההימלאיה עם תמונות
* 

קטגוריה:גזעי חתולים